Bert Kinner

**Winfield Bertrum «Bert» Kinner** (født 16. desember 1882, død 4. juli 1957) var en amerikansk motor- og flykonstruktør. Kinner grunnla Kinner Airplane & Motor Corporation i Glendale, California som produserte stjernemotorer og fly.

## Tidlig liv
Bert Kinner ble født den 16. desember 1882 i Benton County i Iowa. Hans far var fra New York. Hans mor var født i England, hennes pikenavn var Lee. Kinner giftet seg med Cora M. (1887–1982) og de fikk to barn, Windfeld Bertrum Kinner II (1911–1993) og Donald W. Kinner (1914–?). Hans kone Cora og begge hans barn var født i Minnesota.

## Luftfartskarriere
Den 25. mai 1915 havarerte flypioner og konstruktør Otto Timm på Kinners jorde i Magnolia
. Kinner reparerte flyet hans, og han ble fascinert av flyet.

I 1920 begynte Kinner å arbeide som flymekaniker i Los Angeles, men han lengtet etter å konstruere og bygge sitt eget fly. Han var leder av Kinner Field, den første kommunalt eide flyplassen i Los Angeles på vestsiden av Long Beach Boulevard og Tweedy Road, i det som nå er South Gate i California. Flyplassen hans omfattet en liten hangar og en 366 meter lang steinete rullebane med én ansatt, Anita "Net" Snook. Hun hadde nylig  kommet fra Iowa etter en sesong med barnstorming med sin Curtiss JN-4 «Canuck» på slep.

Snook viste seg å være en god medhjelper som ikke bare snakket med kunder og drev virksomheten, men hun fungerte også som mekaniker. Kinner leide Snook til å reparere flyet sitt og å lære ham å fly. Ved Kinner Airplane & Motor Corporation begynte han å konstruere sitt første lille, lette fly kalt Kinner Airster. Den lille dobbeltdekkeren var drevet av en tre-sylindret Lawrence L2-motor på 20 Hk.

I desember 1920 kom Kinner feltets mest berømte elev, Amelia Earhart. Etter å ha tatt sin første flyleksjon med Snook, kjøpte Earhart prototypen Kinner Airster for 2&nbsp;000 dollar for å fortsette sin trening. Den lysegule dobbeltdekkeren som hun umiddelbart døpte "Kanarifuglen" ble for svak, men ga Earhart mer verdifulle flytid. Siden hun ikke var i stand til å betale, gjorde Kinner en avtale med henne slik at Airster kunne være for hånden som et demonstrasjonsfly i bytte mot vedlikehold og hangarleie.

Earhart tok sin første solo i Airster. Etter at Snook hadde forlatt Kinnerfeltet for å gifte seg, ble Earhart værende og fortsatte å fly. I oktober 1922 ble Kinner Airster brukt til å sette en høyderekord på 4&nbsp;267 meter for kvinnelige piloter, den første av mange rekorder som Earhart kom til å sette.

På grunn av en endring i familiens økonomiske situasjon, ble Earhart nødt til å selge "Kanarifuglen", men senere fikk hun skrapt sammen nok penger til å kjøpe en ny Airster. Kinner fortsatte å konstruere og bygge en begrenset serie med lette fly fra slutten av 1920-tallet til tidlig på 1930-tallet. De tidligste Kinner-motorer hadde tre sylindere og var modellert etter de franske Anzani-motorer. Senere utviklet Kinner en rekke med fem-sylindrede motorer. Flyvirksomheten ble avsluttet i midten av 1930-tallet, men motorene ble produsert gjennom andre verdenskrig. Kinner var vestkystens største produsent av flymotorer i 1941. Den siste serien av Kinner-motorer ble brukt i PT-22 skolefly.

## De senere år, og død
I 1930-årene var Kinner eier av Security National Aircraft Corporation, Downey Field, nå Downey Studios.

Kinner døde den 4. juli 1957 i California og *[[The Washington Post|Washington Post]]* skrev: Winfield Bertrum Kinner, 74, pioneer flyprodusent og designer, døde sent torsdag i et Long Beach Hospital  ... ". Han ble gravlagt i Portal of the Folded Wings Shrine to Aviation med andre flypionerer i Valhalla Memorial Park Cemetery.

## Referanser


## Litteratur
* Long, Elgen M. and Marie K;. *Amelia Earhart: The Mystery Solved*. New York: Simon & Schuster, 1999. ISBN 0-684-86005-8.
* Lovell, Mary S.: *The Sound of Wings*. New York: St. Martin's Press, 1989. ISBN 0-312-03431-8.
* Marshall, Patti.: "Neta Snook." «Aviation History› Vol. 17, No. 3. January 2007,'' p.&nbsp;21-22.